techiaith/cofnodycynulliad_en-cy huggingface dataset:
English: Well, I don't think we in this Chamber - I'm certain I speak for many of us here, as well as the public outside - will have much of a problem that UKIP isn't taking part in the debate this afternoon. You are losing as a result of this; you are losing a really important parliamentary opportunity. I think the more experienced or, perhaps, mature parties in this Chamber will be taking advantage and would want us, and expect us, to promote a debate on not only our programme for government, but our legislative priorities. I know you're very keen on Standing Orders, certainly your Members are, and I would like to draw you attention to 11.21 (i) and (ii): 'Time must be made available in each Assembly year for debates on the following items of business: (i) the UK Government's legislative programme (in accordance with section 33 of the Act) '. You didn't object to that; and ' (ii) the policy objectives and legislative programme of the government'. Now that is in our Standing Orders, and I'm very proud that we are now promoting a debate this afternoon in this Chamber.
Welsh: Wel, nid wyf i'n credu y byddwn ni yn y Siambr hon - rwy'n siŵr fy mod i'n siarad ar ran llawer ohonom ni yma, yn ogystal â'r cyhoedd ar y stryd - yn poeni ryw lawer nad yw UKIP yn cymryd rhan yn y ddadl y prynhawn yma. Chi sy'n colli o ganlyniad i hyn; rydych chi'n colli cyfle seneddol wirioneddol bwysig. Rwy'n credu y bydd y pleidiau mwy profiadol, neu fwy aeddfed, efallai, yn y Siambr hon yn manteisio ar hyn ac y byddant yn dymuno, ac yn disgwyl i ni hybu dadl ar ein rhaglen lywodraethu yn ogystal ag ar ein blaenoriaethau deddfwriaethol. Gwn eich bod yn frwd iawn ynglŷn â'r Rheolau Sefydlog, yn sicr mae eich aelodau, a hoffwn dynnu eich sylw at 11.21 (i) a (ii): 'Rhaid trefnu bod amser ar gael ym mhob blwyddyn Cynulliad ar gyfer dadleuon ar yr eitemau canlynol o fusnes: (i) rhaglen ddeddfwriaethol Llywodraeth y DU (yn unol ag adran 33 o'r Ddeddf) '. Nid wnaethoch wrthwynebu hynny; ac ' (ii) amcanion polisi a rhaglen ddeddfwriaethol y llywodraeth'. Nawr mae hynny yn ein Rheolau Sefydlog, ac rwy'n falch iawn ein bod yn hyrwyddo dadl y prynhawn yma yn y Siambr hon.
English: The business Minister is perfectly correct in her interpretation of the Standing Orders, and this is a requirement of Government, to table a debate on the programme for government. This will be the first opportunity this Assembly has to vote on the programme for government, and it is certainly not an abuse of the time of this National Assembly to debate this this afternoon. Mark Isherwood.
Welsh: Mae'r Gweinidog busnes yn llygad ei lle yn ei dehongliad o'r Rheolau Sefydlog, ac mae hyn yn ofyniad gan y Llywodraeth, i amserlennu dadl ar y rhaglen lywodraethu. Hwn fydd y cyfle cyntaf i'r Cynulliad hwn bleidleisio ar y rhaglen lywodraethu, ac yn sicr nid yw'n camddefnyddio amser y Cynulliad Cenedlaethol hwn i drafod hyn y prynhawn yma. Mark Isherwood.
English: I think my response earlier on to Bethan Jenkins is sufficient in relation to the first point in terms of ABM university health board. On your second point, I also attended a very important event in my constituency of the over-50s strategy, which has developed from our very pioneering older people's strategy here in the Assembly. It's very important that there is continuity, Mark Isherwood, in terms of the Government's perspective in terms of intervention and engagement. But, of course, we take on board the point, as was very much shown in the event I attended, that it is older people - the over-50s - that are now emerging, in terms of strategic objectives, and who are actually taking the lead in terms of policy for older people. That, of course, is the essence of co-production.
Welsh: Credaf fod fy ymateb cynharach i Bethan Jenkins yn ddigonol ar gyfer y pwynt cyntaf o ran Bwrdd Iechyd Prifysgol ABM. O ran eich ail bwynt, roeddwn innau hefyd yn bresennol mewn digwyddiad pwysig iawn yn fy etholaeth i ynglŷn â'r strategaeth ar gyfer pobl dros 50 oed, sydd wedi datblygu o'n strategaeth pobl hŷn hynod arloesol yma yn y Cynulliad. Mae'n bwysig iawn bod parhad, Mark Isherwood, o ran safbwynt y Llywodraeth o ran ymyrraeth ac ymgysylltiad. Ond, wrth gwrs, rydym yn derbyn y pwynt, fel y dangoswyd yn bendant iawn yn y digwyddiad yr es i iddo, mai pobl hŷn - dros 50 oed - sy'n dod i'r amlwg erbyn hyn, o ran amcanion strategol, ac sydd mewn gwirionedd yn arwain y gwaith o ran polisi ar gyfer pobl hŷn. Hynny, wrth gwrs, yw hanfod cyd-greu.
English: In light of comments on the weekend by the UK Government Secretary of State for Transport that pressing for fulfilment of promises made in relation to the electrification of the main line to Swansea was jumping the gun, will the Government bring forward a statement indicating what representations will be made to the UK Government so that the residents of the Swansea bay area and west of Cardiff aren't let down by the UK Conservative Government again?
Welsh: Yn sgil y sylwadau ar y penwythnos gan Ysgrifennydd Gwladol Llywodraeth y DU dros Drafnidiaeth yn dweud bod pwyso am gyflawni'r addewidion a wnaed ynglŷn â thrydaneiddio'r brif reilffordd i Abertawe yn rhywbeth sy'n cychwyn cyn pryd, a wnaiff y Llywodraeth gyflwyno datganiad sy'n nodi'r sylwadau a fydd yn cael eu gwneud i Lywodraeth y DU fel nad yw trigolion ardal bae Abertawe a gorllewin Caerdydd yn cael eu siomi gan Lywodraeth Geidwadol y DU unwaith eto?
English: Certainly, I think we're all very disappointed that electrification between Cardiff and Swansea won't be completed by 2018 as we were originally promised and as was originally planned, but the Cabinet Secretary is indeed meeting with the Secretary of State for Transport, and it's very helpful to have your intervention today on the business statement, Jeremy Miles, because I'm sure there is a strength of feeling across this Chamber that we need confirmation of electrification through to Swansea, and that it needs to be completed early in the 2019-24 funding period.
Welsh: Yn sicr, rwy'n credu ein bod i gyd wedi ein siomi yn fawr na fydd y trydaneiddio rhwng Caerdydd ac Abertawe yn cael ei gwblhau erbyn 2018 yn unol â'r addewid a'r bwriad gwreiddiol, ond mae Ysgrifennydd y Cabinet mewn gwirionedd yn cyfarfod â'r Ysgrifennydd Gwladol dros Drafnidiaeth, ac mae'n ddefnyddiol iawn cael eich ymyriad heddiw ar y datganiad busnes, Jeremy Miles, gan fy mod i'n siŵr bod teimladau cryf yn y Siambr hon bod arnom angen cadarnhad o'r trydaneiddio i Abertawe, a bod angen iddo gael ei gwblhau yn gynnar yn y cyfnod ariannu 2019-24.
English: Leader of the house, it must be getting on for around 10 years now since I first attended Gwent Clinical Futures meetings regarding the construction of a specialist and critical care centre at Llanfrechfa Grange in Cwmbran. Here we are 10 years down the line and, aside from some preparatory work, we still don't have that building with us in any real sense. There's been renewed confusion over this over the last few days, with some concerns that there is further delay to this project. I wonder if we could have a statement from the Cabinet Secretary for health at the earliest opportunity to try and clear up this confusion so we can have a proper timescale for the construction of this facility.
Welsh: Arweinydd y tŷ, mae'n rhaid bod tua 10 mlynedd erbyn hyn ers i mi fynychu cyfarfodydd Dyfodol Clinigol Gwent am y tro cyntaf ynglŷn ag adeiladu canolfan gofal arbenigol a chritigol yn Llanfrechfa Grange yng Nghwmbrân. Dyma ni 10 mlynedd yn ddiweddarach a, heblaw am ychydig o waith paratoi, rydym yn dal i fod heb yr adeilad hwnnw mewn unrhyw ystyr gwirioneddol. Bu dryswch o'r newydd ynglŷn â hyn dros y dyddiau diwethaf, a phryderon bod oedi pellach i'r prosiect hwn. Tybed a gawn ni ddatganiad gan Ysgrifennydd y Cabinet dros iechyd ar y cyfle cyntaf i geisio egluro'r dryswch hwn er mwyn i ni gael amserlen briodol ar gyfer y gwaith o adeiladu'r cyfleuster hwn.
English: I'm sure, Nick Ramsay, you would recognise how open the Cabinet Secretary has been in updating and clarifying progress on the SCCC business case. It has been a matter of updating on progress. Recent discussions at the Health, Social Care and Sport Committee confirmed the fact that advice is due this month, in October 2016, and, again, promising to update Assembly Members accordingly at that point. So, again, that will be forthcoming.
Welsh: Rwy'n siŵr, Nick Ramsay, y byddech yn cydnabod pa mor agored y bu Ysgrifennydd y Cabinet o ran rhoi diweddariadau ac egluro'r cynnydd, o ran achos busnes SCCC. Mater o ddiweddaru ar gynnydd oedd hwn. Cadarnhaodd trafodaethau diweddar yn y Pwyllgor Iechyd, Gofal Cymdeithasol a Chwaraeon y disgwylir cyngor y mis hwn, ym mis Hydref 2016, ac, unwaith eto, gan addo diweddariad priodol i Aelodau'r Cynulliad bryd hynny. Felly, unwaith eto, bydd hynny yn dod.
English: Diolch, Lywydd. Last week, we held the first meeting of the cross-party group on steel, and I very much appreciate the Cabinet Secretary for Economy and Infrastructure attending that and providing an update. During recent months, steelworkers have been working hard to increase production levels and hit their targets. To the public, it appears that the issues around steel have dissipated; they have not. There are still deep concerns over the future of steel, and uncertainty and challenges ahead. Could we have a statement from the Cabinet Secretary to the Assembly on the current position in relation to the Welsh Government's actions on steel, and perhaps on the discussions he's been having with the UK Government as well? On a second point, could I also support the issues that Bethan Jenkins raised on special education issues? I understand the answer you gave to her and I appreciate that it's a decision for Neath Port Talbot council and that the ALN Bill will be coming, but it is important to understand the Welsh Government's position in helping the most vulnerable children in our society who are facing some challenges now, and whether the Bill may actually require authorities to place more support in those areas where we are seeing at the moment some cuts.
Welsh: Diolch, Lywydd. Yr wythnos diwethaf, cynhaliwyd cyfarfod cyntaf y grŵp trawsbleidiol ar ddur, ac rwyf yn hynod ddiolchgar i Ysgrifennydd y Cabinet dros yr Economi a Seilwaith am fod yn bresennol ac am roi diweddariad. Yn ystod y misoedd diwethaf, bu gweithwyr dur yn gweithio'n galed i gynyddu lefelau cynhyrchu a chyrraedd eu targedau. I'r cyhoedd, ymddengys bod y materion dur wedi diflannu; nid yw hyn yn wir. Mae pryderon dwfn o hyd ynglŷn â dyfodol dur, ac ansicrwydd a heriau o'n blaenau. A gawn ni ddatganiad gan Ysgrifennydd y Cabinet i'r Cynulliad ar y sefyllfa bresennol o ran camau gweithredu Llywodraeth Cymru ar ddur, ac efallai hefyd ar y trafodaethau y mae wedi eu cael â Llywodraeth y DU? Yr ail bwynt, a gaf innau hefyd gefnogi'r materion a godwyd gan Bethan Jenkins ar faterion addysg arbennig? Deallaf yr ateb a roesoch iddi ac yr wyf yn gwerthfawrogi mai penderfyniad i Gyngor Castell-nedd Port Talbot yw hwn ac y bydd y Bil Anghenion Dysgu Ychwanegol yn dod, ond mae'n bwysig deall safbwynt Llywodraeth Cymru o ran helpu'r plant mwyaf agored i niwed yn ein cymdeithas sydd yn wynebu heriau yn awr, a pha un a fedr y Bil, mewn gwirionedd, ei gwneud yn ofynnol i awdurdodau roi mwy o gymorth yn y meysydd hynny lle yr ydym yn gweld toriadau ar hyn o bryd.
English: David Rees, you have always consistently brought forward an update from your perspective in terms of steel in your constituency, Tata and the people you represent, and I'm grateful for that again today. Of course, actually, cross-party groups are very helpful, aren't they; they're a forum where everybody can meet together and where Ministers and Cabinet Secretaries make themselves available, and I think that that update was very well-received. I'm sure the Cabinet Secretary will want to put that into a written statement or perhaps in a letter to Members, as it was shared with a cross-party group. I think your points, again, about special education needs, and the fact that we are taking forward the ALN Bill, all strengthen the fact that this is going to be a huge opportunity, which, of course, will be subject to further consultation and scrutiny as it's taken through this Assembly.
Welsh: David Rees, rydych chi bob amser wedi cyflwyno yn gyson yr wybodaeth ddiweddaraf o'ch safbwynt chi o ran dur yn eich etholaeth, Tata a'r bobl yr ydych yn eu cynrychioli, ac rwy'n ddiolchgar am hynny unwaith eto heddiw. Wrth gwrs, mewn gwirionedd, mae grwpiau trawsbleidiol yn ddefnyddiol iawn, onid ydynt; maent yn fforwm lle y gall pawb gydgyfarfod a lle y mae Gweinidogion ac Ysgrifenyddion y Cabinet yn sicrhau eu bod ar gael, a chredaf bod y diweddariad yn wedi cael derbyniad da iawn. Rwy'n siŵr y bydd Ysgrifennydd y Cabinet yn awyddus i roi hynny mewn datganiad ysgrifenedig neu efallai mewn llythyr at yr Aelodau, gan ei fod wedi ei rannu gyda grŵp trawsbleidiol. Credaf fod eich pwyntiau, unwaith eto, ynglŷn ag anghenion addysg arbennig, a'r ffaith ein bod yn bwrw ymlaen â'r Bil Anghenion Dysgu Ychwanegol, i gyd yn cryfhau'r ffaith y bydd hyn yn gyfle enfawr, a fydd, wrth gwrs, yn destun ymgynghori a chraffu pellach wrth iddo symud drwy'r Cynulliad hwn.
English: The next item on the agenda is a statement by the Cabinet Secretary for Economy and Infrastructure on the M4 corridor around Newport project. I call on the Cabinet Secretary to make the statement - Ken Skates.
Welsh: Yr eitem nesaf ar yr agenda yw'r datganiad gan Ysgrifennydd y Cabinet dros yr Economi a'r Seilwaith ar brosiect coridor yr M4. Rydw i'n galw ar yr Ysgrifennydd Cabinet i wneud y datganiad - Ken Skates.
English: I recognise the difficulty that the UK Government decision has presented the Welsh Government in terms of the M4 project, and appreciate that it is, in the least, regrettable, but can I ask the Cabinet Secretary about the potential knock-on effects? Does this also mean a deferment in terms of the work being able to be done on the A55 and the A494 in north Wales? As the Cabinet Secretary is well aware, the improvements and investment to those roads are not only a priority for Members in the region but for the public alike. The DfT's revised methodology has the potential to create a lot of concern, and I'd urge the Welsh Government to do all that you can to alleviate and address that concern.
Welsh: Rwy'n cydnabod yr anhawster i Lywodraeth Cymru yn sgil penderfyniad Llywodraeth y DU ar brosiect yr M4, ac rwy'n sylweddoli ei fod yn anffodus, i ddweud y lleiaf, ond a gaf i ofyn i Ysgrifennydd y Cabinet am y sgil-effeithiau posibl? A yw hyn hefyd yn golygu gohirio'r gwaith sy'n gallu cael ei wneud ar yr A55 a'r A494 yn y gogledd? Fel y gŵyr Ysgrifennydd y Cabinet yn iawn, mae'r gwelliannau a'r buddsoddiad ar gyfer y ffyrdd hynny yn flaenoriaeth i'r Aelodau yn y rhanbarth, yn ogystal â'r cyhoedd hefyd. Mae gan fethodoleg ddiwygiedig yr Adran Drafnidiaeth y potensial i greu llawer o bryder, a byddwn i'n annog Llywodraeth Cymru i wneud popeth o fewn ei gallu i liniaru a mynd i'r afael â'r pryder hwnnw.
English: I think the Member is right to raise concerns about the implications of this right across Wales. As I've already outlined, there are implications that we must consider. That said, I am determined to proceed with public consultation on the work that is necessary to alleviate pressure on the A55 and the A494 in north Wales. We'll be proceeding with that consultation in March 2017, so I'm pleased that at least we are able to commit to that work. That work will run concurrently with the public local inquiry for the M4, and it's still our vision as a Welsh Government to ensure that we have a modern road network that complements an integrated public transport system.
Welsh: Rwy'n credu bod yr Aelod yn iawn i godi pryderon ynglŷn â goblygiadau'r hawl hwn ledled Cymru. Fel rwyf wedi'i amlinellu eisoes, ceir goblygiadau y mae'n rhaid i ni eu hystyried. Wedi dweud hynny, rwy'n benderfynol o fwrw ymlaen â'r ymgynghoriad cyhoeddus ar y gwaith sy'n angenrheidiol i liniaru'r pwysau ar yr A55 a'r A494 yn y gogledd. Byddwn yn bwrw ymlaen â'r ymgynghori hynny ym mis Mawrth 2017, felly rwy'n falch ein bod o leiaf yn gallu ymrwymo i'r gwaith hwnnw. Bydd y gwaith hwnnw'n cydredeg â'r ymchwiliad lleol cyhoeddus ar gyfer yr M4. Ac mae'n dal i fod yn weledigaeth gennym ni fel Llywodraeth Cymru i sicrhau bod gennym rwydwaith ffyrdd modern sy'n ategu system drafnidiaeth gyhoeddus integredig.
English: The Member makes a very important point - a crucial point that, when we're talking about such a huge sum of money, it's absolutely vital that we invest it on the basis of evidence and on the basis of up-to-date, accurate data. The UK Government has given no indication as to whether we should proceed on the basis of the latest Department for Transport information. I'd be very interested to know whether that's their position or whether they accept that the data that they've provided are of great difficulty to this project. One thing is for sure - that the current modelling that's been provided will have implications if the causes of, as the Member identified, what seem to be very questionable data are not drilled into and answered. The modelling that is used by Welsh Government is modelling that is adopted for active travel as well, and so we need to ensure that every decision that is taken is taken on the basis of the best possible modelling programme. It may well be required of Welsh Government to develop our own.
Welsh: Mae'r Aelod yn gwneud pwynt pwysig iawn - pwynt hollbwysig ei bod yn gwbl hanfodol, wrth i ni sôn am y fath swm mawr o arian, ein bod yn buddsoddi ar sail tystiolaeth ac ar sail data cyfredol a chywir. Nid yw Llywodraeth y DU wedi rhoi unrhyw awgrym ynghylch a ddylem ni symud ymlaen ar sail gwybodaeth ddiweddaraf yr Adran Drafnidiaeth. Byddai gennyf i ddiddordeb mawr i wybod ai hynny yw eu safbwynt neu a ydynt yn derbyn bod y data y maent wedi'u darparu yn peri anhawster mawr i'r prosiect hwn. Mae un peth yn sicr - y bydd goblygiadau i'r model presennol os na ymchwilir i achosion y data, fel y nododd yr Aelod, sy'n ymddangos yn amheus iawn, a chwestiynu'r achosion hynny hefyd. Y model a ddefnyddir gan Lywodraeth Cymru yw'r model sy'n cael ei ddefnyddio ar gyfer teithio byw hefyd. Felly mae angen i ni sicrhau bod pob penderfyniad a wneir yn cael ei wneud ar sail y rhaglen fodelu orau posibl. Efallai'n wir y bydd angen i Lywodraeth Cymru ddatblygu ei model ei hun.
English: Yes, clearly, Cabinet Secretary, it is very, very important that the evidence base for this very important decision is as sound as possible. So, could I ask that in considering the revised methodology that the UK Government has now put on the table regarding future forecasted traffic growth, Welsh Government might also look at methodologies pertaining to this decision more widely? For example, WelTAG, I think, has been subject to much criticism, in predicting a time saving for an individual car journey on a road, and then multiplying that to obtain an alleged economic benefit. So, I was quite interested in what you said, Cabinet Secretary, about perhaps looking at a Welsh formula that could be used, which could obviously take into account particular circumstances here in Wales, and I think, perhaps, some of the drivers for Welsh Government strategy and policy, such as the Well-being of Future Generations (Wales) Act 2015, and sustainable development as a central principle. So, with that wider picture in mind, and particularly with regard to the criticism of WelTAG, would you incorporate consideration of those factors and possible changes in your consideration, going forward, on this matter?
Welsh: Ie, yn amlwg, Ysgrifennydd y Cabinet, mae'n bwysig iawn, iawn bod y sylfaen dystiolaeth ar gyfer y penderfyniad pwysig iawn hwn mor gadarn â phosibl. Felly, a gaf i ofyn, wrth ystyried y fethodoleg ddiwygiedig y mae Llywodraeth y DU bellach wedi'i chyhoeddi ynghylch y twf traffig a ragwelir yn y dyfodol, efallai y gallai Llywodraeth Cymru hefyd ystyried yn ehangach fethodolegau sy'n ymwneud â'r penderfyniad hwn? Er enghraifft, mae WelTAG, rwy'n credu, wedi bod yn destun llawer o feirniadaeth, wrth iddynt ragfynegi arbediad amser ar gyfer taith car unigol ar y ffordd, ac yna lluosi hynny er mwyn cael budd economaidd honedig. Roedd gennyf dipyn o ddiddordeb, felly, yn yr hyn yr oeddech chi'n ei ddweud, Ysgrifennydd y Cabinet, ynglŷn ag edrych efallai ar fformiwla y gellid ei defnyddio yng Nghymru, a allai, yn amlwg, gymryd i ystyriaeth amgylchiadau penodol yma yng Nghymru, ac rwy'n credu, efallai, rai o'r elfennau sy'n ysgogi strategaeth a pholisi yn Llywodraeth Cymru, megis Deddf Llesiant Cenedlaethau'r Dyfodol (Cymru) 2015, a datblygu cynaliadwy fel egwyddor ganolog. Felly, o ystyried y darlun ehangach hwnnw, ac yn enwedig o ran beirniadu WelTAG, a fyddech chi'n ystyried y ffactorau hynny a newidiadau posibl o ran eich ystyriaeth, wrth symud ymlaen, â'r mater hwn?
English: I think the Member raises an absolutely crucial point, and it's one that has previously been raised by our friend and the Member for Llanelli, Lee Waters. I think it's fair to say, actually, that, in the past, WelTAG was a system that had its origins in highway modelling, and therefore often skewed in favour of road development taking place. Changes have now been made to make sure that it's mode agnostic, and those changes are also now reflected in the fact that transport models developed using this method have also incorporated walking and cycling schemes. But I remain concerned, given what has happened with the Department for Transport's revisions, about using a system that has let us down on this occasion, or at least adopting a relationship that has not served us on this occasion, and therefore I am giving consideration to devising a Welsh model for future infrastructure.
Welsh: Rwy'n credu bod yr Aelod yn codi pwynt hollol hanfodol, ac mae'n bwynt a godwyd o'r blaen gan ein cyfaill a'r Aelod dros Lanelli, Lee Waters. Rwy'n credu ei bod yn deg dweud, mewn gwirionedd, bod WelTAG, yn y gorffennol, yn system a oedd yn ymwneud yn wreiddiol â modelu priffyrdd, ac felly yn aml yn tueddu i gefnogi datblygiadau ffyrdd. Bellach, cafodd newidiadau eu gwneud i sicrhau ei fod yn agnostig o ran modd. Ac mae'r newidiadau hynny bellach hefyd yn cael eu hadlewyrchu yn y ffaith bod modelau trafnidiaeth sy'n cael eu datblygu gan ddefnyddio'r dull hwn hefyd wedi ymgorffori cynlluniau cerdded a beicio. Ond rwy'n dal yn bryderus, o ystyried yr hyn sydd wedi digwydd gyda diwygiadau'r Adran Drafnidiaeth, ynglŷn â defnyddio system sydd wedi ein siomi ar yr achlysur hwn, neu o leiaf o ran mabwysiadu perthynas nad yw wedi ein gwasanaethu ar yr achlysur hwn. Felly rwy'n ystyried dyfeisio model Cymru ar gyfer seilwaith yn y dyfodol.